Την άνοιξη του 2014, μία ομάδα Πρεσβευτών Φωτογράφων του ESO ξεκίνησαν για μία πρωτοποριακή αποστολή στα τρία παρατηρητήρια του ESO στη Χιλή.
Η αποστολή τους ήταν να συλλέξουν ένα μεγάλο αριθμό εικόνων και ακολουθιών timelapses
του μαγευτικού Χιλιανού ουρανού και τοπίου
σε Υπερυψηλή Ευκρίνεια UHD.
Ελάτε μαζί με τους ήρωές μας στις περιπέτειές τους στην ξερή Έρημο της Ατακάμα
καθώς μας φέρνουν το Σύμπαν πιο κοντά από ποτέ.
Παρακολουθείτε το ESOcast!
Επιστήμη αιχμής και εξελίξεις από το ESO,
το Ευρωπαϊκό Νότιο Αστεροσκοπείο.
Η Χιλή φιλοξενεί μερικά από τα ιδανικότερα σημεία για την αστρονομία.
Προσφέρουν πεντακάθαρη θέα και από τους σκοτεινότερους ουρανούς στη Γη.
Εδώ το ESO έχει εγκαταστήσει τα παγκοσμίου κλάσεως τηλεσκόπιά του.
Για να μοιραστεί με το κοινό αυτή την άσπιλη θέα του ουρανού,
το ESO οργάνωσε την Αποστολή Υπερυψηλής Ανάλυσης
σε όλα τα παρατηρητήρια ESO στη Χιλή.
Η ομάδα ήταν εξοπλισμένη με εξοπλισμό τελευταίας τεχνολογίας από τους κορυφαίους κατασκευαστές παγκοσμίως.
Οι τρεις αστροφωτογράφοι,
ο Γιούρι Μπελέτσκι,
ο Κρίστοφ Μάλιν
και ο Μπαμπάκ Ταφρέσι,
συνοδευόμενοι από τον ειδικό video του ESO,
Χέρμπερτ Ζόντετ.
Η ομάδα ξεκίνησε τη δουλειά της στο Παρατηρητήριο Παρανάλ, που φιλοξενεί το Very Large Telescope.
Ο χρόνος πέρασε σύντομα και η ομάδα άφησε το Παρανάλ για να ξεκινήσει την εξάωρη οδήγηση μέσα από την άγονη Χιλιανή έρημο.
Επόμενη στάση τους το ALMA, η Μεγάλη Χιλιοστομετρική/Υποχιλιοστομετρική Συστοιχία της Ατακάμα.
Εδώ, ψηλά στο Υψίπεδο του Τσαχναντόρ, σε περίπου 5000 μέτρα πάνω από την επιφάνεια της θάλασσας,
οι Μπαμπάκ, Κριστόφ και Γιούρι βίωσαν την απόλυτη εμπειρία χαμηλού-οξυγόνου.
Οι ανθρώπινες δραστηριότητες εδώ περιορίζονται λόγω του εξαιρετικά μεγάλου υψόμετρου,
όμως δούλεψαν σκληρά για να συλλέξουν όσο περισσότερες εικόνες μπορούσαν με αυτό τον αραιό, ξερό και κρύο αέρα.
Μετά από μακρές εικονογραφικές νύχτες στο ALMA στις σκληρές συνθήκες του Υψίπεδου του Τσαχναντόρ,
η ομάδα μας ανάσανε βαθιά και ξεκίνησε για το τελικό προορισμό της:
Το πρώτο παρατηρητήριο του ESO στη Λα Σίγια.
Στις παρυφές της Χιλιανής ερήμου της Ατακάμα,
το ESO λειτουργεί αρκετά τηλεσκόπια
και πολλές χώρες μέλη του ESO επίσης διαθέτουν ερευνητικές εγκαταστάσεις.
Η ομάδα περιηγήθηκε στις εγκαταστάσεις αναζητώντας τις ιδανικές θέσης για φωτογράφιση για τις επόμενες νύχτες.
Για μια ακόμη φορά κατέγραψαν εντυπωσιακές εικόνες.
Η Αποστολή Υπερυψηλής Ανάλυσης του ESO απέφερε ποικίλο υλικό
όπως φωτογραφικές ακολουθίες timelapses, φωτογραφίες και πανοράματα του νυχτερινού ουρανού σε εξαιρετική υπερυψηλή UHD ανάλυση.
- δέκα terabytes και περισσότερες από 100.000 φωτογραφίες συνολικά.
Και για τους Μπάμπακ, Κρίστοφ και Γιούρι, το ταξίδι προσέφερε την ευκαιρία να δοκιμάσουν τις ικανότητές τους
στο καλύτερο δυνατό μέρος για αστροφωτογράφιση.
Ο Χιλιανός ουρανός δεν τους απογοήτευσε.
Με ελάχιστο μέχρι τώρα, ευρέως διαθέσιμο υλικό UHD,
το ESO προσφέρει όλες αυτές τις εικόνες υψηλής ποιότητας
στο κοινό - από απλούς πολίτες ως παραγωγούς -
δωρεάν.
Μπορείτε να κατεβάσετε τα πρώτα αποτελέσματα της αποστολής από το δικτυακό τόπο του ESO.
Να επισκέπτεστε συχνά τις ιστοσελίδες μας καθώς οι καλύτερες εικόνες θα δημοσιεύονται ως Εβδομαδιαίες Εικόνες του ESO τους προσεχείς μήνες.
Η υπερυψηλή UHD ανάλυση ανοίγει νέους ορίζοντας για το εντυπωσιακό εικονογραφικό υλικό του Σύμπαντος -
μία εντελώς νέα διάσταση εμπειρίας.
Κείμενα: ESO - Μετάφραση: Μανώλης Ζούλιας